Imtella' Marzu 22, 2021 L-Istat Awstraljan ta' New South Wales inħakem mill-ġrieden kif jixhdu l-filmati li qed jitellgħu fuq il-midja soċjali. Il-midja internazzjonali qed tirrapporta li ħafna għelieqi fiż-żona jinsabu miksija ġrieden bil-bdiewa jbassru li se jikkawżawlhom telf kbir. L-infestazzjoni tant infirxet li 3 pazjenti saħansitra spiċċaw ingidmu mill-ġrieden waqt li kienu qegħdin rikoverati f'Tottenham, Walgett u Gulargambone. Kelliema għas-Saħħa ta' NSW qalu wkoll li għadd ta' residenti spiċċaw ingħataw il-kura wara li ngidmu mill-ġrieden. L-awtoritajiet ikkonċernati għaddejjin b'ħidma intensiva biex jikkontrollaw l-infestatzzjoni iżda ftit li xej s'issa kellhom suċċess.